Aivar Mäe

Aivar Mäe (s.  12. toukokuuta 1960) on virolainen muusikko, kuoronjohtaja ja kulttuurijärjestäjä.

Mäe toimi Viron valtiollisen konserttijärjestäjän Eesti Kontsertin johtajana vuosina 1999–2009, Vanemuine-teatterin johtajana 2003–2006 ja kansallisooppera Estonian pääjohtajana 2009–2020. Heinäkuussa 2020 Mäe valittiin Põhja-Pärnumaan kunnanjohtajaksi.

Ura 

Aivar Mäe kävi peruskoulunsa vuosina 1967–76 Pärnun 2. yhtenäiskoulussa (Pärnu 2. Keskkool) (nyk. Pärnun Koidulan kymnaasi, Pärnu Koidula Gümnaasium) ja lukionsa Tallinnan musiikkilukiossa (Tallinna Muusikakeskkool) erikoistumisenaan klarinetti. Vuosina 1979–85 hän opiskeli musiikkipedagogiikkaa Tallinnan valtiollisessa konservatoriossa, jossa orkesterinjohtamista opetti Ants Sööt. Vuonna 1991 Mäe opiskeli Portlandin yliopistossa Yhdysvalloissa professori Bruce Brownen oppilaana.

Vuonna 1990 Mäe perusti kamarikuoro Arsiksen, joka toimi vuoteen 1997 asti. Vuonna 1993 hän perusti samannimisen käsikello-orkesterin ja kolme vuotta myöhemmin lasten käsikello-orkesterin.

Mäe soitti vuosina vuosina 1978–1979 Pärnu ja 1982–1985 Tapan orkesterissa. Hän toimi neuvostoaikaisen Kansankulttuurin ja kulttuurityön tieteellinen metodikeskuksen ylimetodikkona ja vuosina 1987–1989 populaarimusiikkisektorin johtajana. Vuosina 1984–1987 hän oli Eestin SNT:n valtiollisen filharmonian (ENSV Riiklik Filharmoonia) populaarimusiikkiyhtyeen Vitamiin solisti.

Mäe työskenteli 1989–1992 Kansankulttuurin kehityskeskuksen (Rahvakultuuri Arenduskeskus) musiikkiosaston johtajana. Vuosina  hän toimi Eesti Kontsertin (ent. ENSV Riiklik Filharmoonia) apulaisjohtajana vuosina 1993–1998  ja johtajana vuosina 1999–2009. Lisäksi vuosina 2003–2006 hän oli samanaikaisesti Vanemuine-teatterin johtaja. Mäe johti Estonian (1997) ja Vanemuisen konserttisalien (1998) ja Jõhvi konserttitalon remontteja  (2005) sekä Pärnu konserttitalon perustamista (2002).

Kansallisooppera Estonian valtuusto valitsi 17. marraskuuta 2008 Aivar Mäen kansallisoopperan pääjohtajaksi. Virkakausi alkoi 1. syyskuuta 2009.

Kesällä 2020 puhkesi skandaali, kun arvovaltainen virolainen aikakauslehti Eesti Ekspress kirjoitti, että Aivar Mäe on vuosia ahdistellut seksuaalisesti kansallisooppera Estonian naistyöntekijöitä. Viron poliisi aloitti 26. kesäkuuta 2020 tutkinnan Mäen toiminnasta seksuaalista ahdistelua koskevan lakipykälän perusteella. Aivar Mäe erosi kansallisoopperan johtajan tehtävistä 27. elokuuta 2020. Poliisi määräsi 21. lokakuuta Aivar Mäelle 400 euron sakon seksuaalisesta ahdistelusta ja Mäe valitti päätöksestä. Harjun alioikeus perui sakon 17. helmikuuta päätöksellään, ja koska Viron korkein oikeus ei ottanut asiaa käsiteltäväkseen, astui Harjun alioikeuden päätös voimaan.

Maaliskuussa 2021 Viron korkein oikeus totesi Viron sosiaaliturvavirastosta (Sotsiaalkindlustusamet) poiketen , että Aivar Mäe oli pakotettu neuvostovallan aikana esiintymään Tšernobylin ydinvoimalaonnettomuuspaikalla ja olevan siten todennettu repression uhri sekä oikeutettu korvauksiin..

Heinäkuussa 2020 Põhja-Pärnumaan kunnanvaltuusto valitsi Aivar Mäen äänin 15-5 Põhja-Pärnumaan kunnanjohtajaksi. Mäen oli asettanut ehdokkaaksi paikallinen Meie Vald-vaaliliitto ("Meidän kuntamme"). Hän asetti tavoitteekseen, että kunnan tulee olla hyvä kumppani valtiovallalle sekä luomaan puitteet yrittäjyyden tukemiseksi sekä panostamaan eenmmän koulutukseen. Lisäksi hän korosti tarvetta kehittää kunnan kulttuurielämää. Vuoden 2020 jälkeen Mäe oli toiminut Viimsin julkispalveluista vastaavan Viimsi Haldus-hallinta- ja huoltoyhtiön projektipäällikkönä ja vastannut paikallisen kulttuurikeskuksen perustamisesta.

Lähteet

Aiheesta muualla

Virolaiset henkilöt
Vuonna 1960 syntyneet
Elävät henkilöt